Diari Oficial de la Generalitat Valenciana


Sumari del DOGV 9448, del 13-10-2022 (2022/9298)

RESOLUCIÓ de 10 d'octubre de 2022, del director general de Formació Professional i Ensenyaments de Règim Especial, per la qual s'autoritza els centres públics de titularitat de la Generalitat que impartisquen Formació Professional de grau bàsic que han sol·licitat adherir-se al projecte experimental d'adaptació de la Formació Professional de grau bàsic a alumnat amb necessitats específiques de suport educatiu.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9448

Data del DOGV
:   13-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9298


Data del document
:   10-10-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 10 d'octubre de 2022, del director general de Formació Professional i Ensenyaments de Règim Especial, per la qual s'autoritza els centres públics de titularitat de la Generalitat que impartisquen Formació Professional de grau bàsic que han sol·licitat adherir-se al projecte experimental d'adaptació de la Formació Professional de grau bàsic a alumnat amb necessitats específiques de suport educatiu. [2022/9298]  
  
La Llei orgànica 3/2020 de 29 de desembre, per la qual es modifica la Llei orgànica 2/2006, de 3 de maig, d'Educació, té com a objectiu un sistema educatiu que augmente les oportunitats formatives i educatives de tota la població.  
El Decret 135/2014, de 8 d'agost del Consell, regula els cicles formatius de Formació Professional Bàsica en la Comunitat Valenciana.  
  
El Decret 104/2018, de 27 de juliol, del Consell, pel qual es desenvolupen els principis d'equitat i d'inclusió en el sistema educatiu valencià, estableix un marc general sobre el model d'inclusió educativa del sistema valencià.  
L'Ordre 20/2019, de 30 d'abril, de la Conselleria d'Educació, Investigació, Cultura i Esport, per la qual es regula l'organització de la resposta educativa per a la inclusió de l'alumnat en els centres docents sostinguts amb fons públics del sistema educatiu valencià, concreta com remoure les barreres i articular els suports per a garantir la inclusió de tot l'alumnat.  
L'Ordre 73/2014 de 26 d'agost, de la Conselleria d'Educació, Cultura i Esport, regula els programes formatius de qualificació bàsica en la Comunitat Valenciana.  
La Resolució de 5 de maig de 2022, de la Secretaria Autonòmica d'Educació i Formació Professional, per la qual s'adapta amb caràcter experimental la Formació Professional de grau bàsic a alumnat amb necessitats específiques de suport educatiu.  
Examinades les sol·licituds presentades sobre la base dels requisits establits en l'apartat sisé de la Resolució de 5 de maig de 2022, de la Secretaria Autonòmica d'Educació i Formació Professional, per la qual s'adapta amb caràcter experimental la Formació Professional de grau bàsic a alumnat amb necessitats específiques de suport educatiu, (DOGV 9337, 12.05.2022).  
D'acord amb el Reial decret 1147/2011, del 29 de juliol, pel qual s'estableix l'ordenació general de la formació professional del sistema educatiu, i fent ús de les atribucions conferides per l'article 9 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport i la resta de legislació aplicable, resolc:  
  
Primer  
Autoritzar els centres públics de titularitat de la Generalitat Valenciana, que van sol·licitar adherir-se dins del termini i en la forma escaient al projecte experimental d'adaptació de la Formació Professional de grau bàsic a alumnat amb necessitats específiques de suport educatiu, i que figuren en l'Annex I de la present resolució.  
  
Segon  
Els programes hauran de ser organitzats i impartits pels centres sol·licitants segons els criteris establits per la Resolució de 5 de maig de 2022.  
  
Tercer  
Els centres autoritzats en la present resolució hauran d'impartir aquest curs amb recursos propis. No obstant això, després d'una anàlisi de la situació sempre que el centre justifique la necessitat de personal especialitzat de suport, podrà sol·licitar el citat recurs per escrit a aquesta direcció general per a la seua valoració.  
  
Quart  
El curs del cicle de Formació Professional de grau bàsic inclusiva, donarà principi el 17 d'octubre de 2022 i finalitzarà en la data establida pel calendari escolar del curs 2022-2023 per als cicles de Formació Professional de grau bàsic (Resolució de 14 de juny de 2022, del director general de Centres Docents DOGV 9363 de 16.06.2022).  
  
  
Cinqué  
Aquesta resolució produirà efectes l'endemà de la publicació en el Diari Oficial de la Generalitat Valenciana.  
  
Contra aquesta resolució que no esgota la via administrativa, podrà interposar-se recurs d'alçada davant la Secretaria Autonòmica d'Educació i Formació Professional de la Conselleria d'Educació, Cultura i Esport, en el termini d'un mes a partir de l'endemà a la notificació, segons els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 10 d'octubre de 2022.- El director general de Formació Professional i Ensenyaments de Règim Especial: Manuel Gomicia Giménez.